Geheimhouding oor Metropool duur voort - MosselbayonTheline
Die uiters vreemde stilswye oor die moontlikheid van 'n samesmelting tussen Mosselbaai en George-munisipaliteite duur voort . . . veral in die lig daarvan dat Mosselbaaise inwoners baie bekommerd is oor die impak wat dit kan hê.
Mosselbayontheline het op Maandag 20 Augustus 2018 die volgende vrae aan Mosselbaai se munisipale bestuurder, adv. Thys Giliomee; strategiese bestuurder en munisipale woordvoerder, mnr Colin Puren en mediawoordvoerder Rowena Hendricks ge-epos. Tot op hede is geen terugvoering of erkenning van ontvangs van enigeen gekry nie . . .
Beste adv. Giliomee, mnr. Puren en me. Hendricks
Die gewelddadige betogings in Mosselbaai en veral George, asook die swak prestasies van verskeie Wes-Kaapse munisipaliteite, waaronder George en Eden Distriksmunisipaliteit, laat noodwendig vrae en vrese by inwoners ontstaan - veral ten opsigte van planne om moontlik met George Munisipaliteit saam te smelt om 'n metropool te vorm.
Inwoners beweer hulle kry nie antwoorde op hul vrae nie en is bekommerd oor die implikasies wat so 'n samesmelting kan teweegbring. Daar was tot op hede ook geen terugvoering op 'n versoek van die ACDP om die planne in die lig van bg. te laat vaar nie; of op 'n ope brief van 'n leser om meer duidelikheid rondom die implikasies van 'n metropool op spesifiek Mosselbaai se inwoners te kry nie.
Die volgende vrae is deur verskillende lesers aan ons gestuur na aanleiding van 'n raadsbesluit in Februarie 2018 dat 'n konsultant aangestel word om die moontlikheid van 'n metropool te ondersoek en dat adv. Giliomee die magtiging het om gesprekvoering met George Munisipaliteit hieroor te voer.
1. Is daar al 'n konsultant aangestel? Indien wel, waar is die verslag?
2. Wat behels adv. Giliomee se magtiging hieroor en het enige sodanige gesprekvoering met George Munisipaliteit al plaasgevind?
3. Hoekom is daar ná vier maande steeds geen terugvoering hieroor aan die publiek gegee d.m.v. 'n persverklaring om hul op hoogte te hou nie?
4. Hoe sal die struktuur in so 'n geval werk en watter finansiële impak sal dit veral op Mosselbaaise belastingbetalers hê?
Baie van die lesers se vrae is oorvleuelend en die vrae in dié ope brief hieronder vat die res van die vrae saam:
Chris Disney, a property owner in both George and Mossel Bay municipalities, writes :
1. Which leadership would take up responsibility of leading the metro, or would the two municipalities still continue to operate independently?
2. How is this likely to affect the proportional representation of the smaller parties, especially with the elections in the next year.
3. I would also like to know if there are any further proposals to merge, say Oudtshoorn, Knysna and so on in the near future.
Bostaande vrae en vrese is billik en regverdig en ons glo nie die Mosselbaai Munisipaliteit sal 'n probleem hê om dit amptelik te beantwoord om die publiek ingelig te hou nie?
We tackle issues, not individuals to help find solutions
Adv. Giliomee het wel op 'n FB-plasing daarop reageer en was glo ontsteld omdat die spesifieke vrae op ons webblad gevra is, maar het steeds die vrae omseil . . . nadat daar sedert Februarie geen terugvoering gegee is op 'n besluit wat op 'n raadsvergadering geneem is nie?
Ons het reeds in Maart 'n blits-opname op FB gedoen om lesers se gevoel oor 'n moontlike samesmelting met George te toets, en die reaksie was oorweldigend negatief en mense het nie gehuiwer om hul teenstand daarteen op verskillende FB-groepe uit te spreek nie. Sedertdien is daar egter geen amptelike terugvoering hieroor van munisipale kant gegee nie, hoewel die ACDP dit in die raadsaal teengestaan het en briefskrywers se vrae nooit beantwoord is nie.